Komisijas atzinums atbilstīgi EK Līguma 251. panta 2. punkta trešās daļas c) apakšpunktam par Eiropas Parlamenta ierosinātajiem grozījumiem Padomes kopējā nostājā attiecībā uz lēmuma priekšlikumu, ar ko izveido programmu Kultūra 2007 (2007-2013) (COM(2004) 469, galīgā redakcija) ar ko groza Komisijas priekšlikumu saskaņā ar EK līguma 250. panta 2. punktu /* COM/2006/0682 galīgā redakcija - COD 2004/0150 */





[pic] | EIROPAS KOPIENU KOMISIJA | Briselē, 10.11.2006 COM(2006) 682 galīgā redakcija 2004/0150 (COD) KOMISIJAS ATZINUMS atbilstīgi EK Līguma 251. panta 2. punkta trešās daļas c) apakšpunktam par Eiropas Parlamenta ierosinātajiem grozījumiem Padomes kopējā nostājā attiecībā uz lēmuma priekšlikumu, ar ko izveido programmu Kultūra 2007 (2007-2013) (COM(2004) 469, galīgā redakcija) AR KO GROZA KOMISIJAS PRIEKŠLIKUMU saskaņā ar EK līguma 250. panta 2. punktu 2004/0150 (COD) KOMISIJAS ATZINUMS atbilstīgi EK Līguma 251. panta 2. punkta trešās daļas c) apakšpunktam par Eiropas Parlamenta ierosinātajiem grozījumiem Padomes kopējā nostājā attiecībā uz lēmuma priekšlikumu, ar ko izveido programmu Kultūra 2007 (2007-2013) (COM(2004) 469, galīgā redakcija) 1. Ievads EK Līguma 251. panta 2. punkta trešās daļas c) apakšpunktā paredzēts, ka Komisijai jāsniedz atzinums par grozījumiem, ko Eiropas Parlaments ierosinājis otrajā lasījumā. Turpmākais ir Komisijas atzinums par Parlamenta ierosinātajiem grozījumiem. 2. Vēsturiskais pamatojums Datums, kad priekšlikums nosūtīts Eiropas Parlamentam un Padomei(dokuments COM(2004) 469, galīgā redakcija - 2004/0150 (COD)): | 2004. gada 15. jūlijs | Datums, kad Reģionu komiteja sniedza atzinumu: | 2005. gada 23. februāris | Datums, kad Eiropas Parlaments sniedza atzinumu (pirmais lasījums): | 2005. gada 25. oktobris | Datums, kad Padome pieņēma politisku vienošanos | 2006. gada 18. maijs | Datums, kad pieņemta Kopējā nostāja: | 2006. gada 18. jūlijs | Atzinuma datums (otrais lasījums): | 2006. gada 25. oktobris | 3. Komisijas priekšlikuma mērķis Komisijas priekšlikuma mērķis ir izveidot programmu, kas sekmētu vienotu Eiropas kultūras vērtību attīstību – veicinot kultūras sadarbību starp māksliniekiem, kultūras darbiniekiem un kultūras iestādēm. Šīs programmas mērķis ir veicināt daudzpusējo sadarbību Eiropā un, pateicoties kontaktiem starp pilsoņiem, sekmēt jaunas Eiropas identitātes izveidošanos. Piedāvātajā programmā vairāk nekā iepriekšējās programmās uzsvars ir likts uz sadarbības stiprināšanu kultūras jomā – koncentrējot Kopienas aktivitātes trijos galvenajos virzienos, kuri sekmētu vienotas Eiropas identitātes izveidi: kultūras nozarē strādājošo transnacionālā mobilitāte, mākslas darbu, amatnieku un kultūras izstrādājumu transnacionāla aprite, kā arī starpkultūru dialogs. Tajā ir trīs daļas: i) tiešs atbalsts kultūras sadarbības projektiem, ii) atbalsts Eiropas kultūras sadarbības iestādēm un iii) atbalsts analītiskiem pētījumiem, kā arī informācijas apkopošanai un izplatīšanai kultūras sadarbības jomā. 4. KOMISIJAS ATZINUMS PAR EIROPAS PARLAMENTA PIEņEMTAJIEM GROZīJUMIEM Komisija pieņem visus trīs Eiropas Parlamenta pieņemtos grozījumus. Šie grozījumi ir kompromisa vienošanās rezultāts otrajā lasījumā starp Eiropas Parlamentu un Padomi. Tie atbilst Komisijas sākotnējā priekšlikuma mērķiem. Pirmais grozījums uzsver jau sākotnējā priekšlikumā izteikto vajadzību ne tikai atbalstīt atsevišķus projektus, bet vairāk atbalstīt Eiropas līmenī aktīvi strādājošas kultūras iestādes. Otrais grozījums komitoloģijas procedūras piemērošanu attiecina tikai uz vienu programmas apakšsadaļu (1.1. daļa, daudziem gadiem plānoti projekti), un attiecībā uz Kopējās nostājas formulējumu to ievērojami tuvinās sākotnējam Komisijas priekšlikumam. Komitoloģijas procedūru nepiemēro attiecībā uz īslaicīgiem projektiem (1.2. daļa, sadarbības aktivitātes), nedz arī kultūras iestādēm (2. daļa), lai, bez reālas pievienotās vērtības, nepagarinātu iekšējo lēmumpieņemšanas procedūru attiecībā uz programmas īstenošanu. Beidzot, trešais grozījums samazina dienu skaitu no 20 dienām uz vienu dienu starp lēmuma publicēšanu un tā stāšanos spēkā, kas paātrinās programmas īstenošanu. 5. Secinājums Saskaņā ar EK līguma 250. panta 2. punktu Komisija groza savu priekšlikumu atbilstoši iepriekš minētajam. 6. Komisijas deklarācija Komisija par pieņemto Kopējo nostāju sniegusi vienpusēju deklarāciju (sk. pielikumu). PIELIKUMS Komisijas deklarācija par budžeta finansējumu Komisija vēlas vērst likumdevējas iestādes uzmanību uz nepieciešamību noteikt, vēlākais galīgās redakcijas publicēšanas laikā Oficiālajā Vēstnesī, pašreizējās cenās budžeta finansējumu, kas minēts pamataktā, ar ko izveido Kultūras programmu (2007-2013). Tas atbilst parastajai budžeta praksei un ļauj, pamatojoties uz skaidriem kritērijiem, nodrošināt likumdevēja iestādes lēmuma ievērošanu. Šās programmas izmaksu summa pašreizējās cenās ir 400 miljonu euro.